שינויים בשביל ישראל

שמאל|ממוזער|200px
בתוואי שביל ישראל בוצעו מספר שינויים מסיבות שונות מאז פתיחתו בשנת 1995.
 
==רשימת השינויים ==
השינויים מצפון לדרוםלחיצה על החץ ליד העמודה "שנה" תמיין את הטבלה בסדר כרונולוגי.:
שנה 	איזור 	תיאור 	הערות
2013	רכס רמים 	
אחרי כפר גלעדי עולים מגן הפסלים ופונים שמאלה לדרך נוף בסימון ירוק. השביל יורד מהדרך לשביל להולכי רגל. אחרי כ-800 מ' פונים ימינה לדרך עפר. ממשיכים על דרכי עפר עד למצפור רמים והפארק הגיאולוגי. השביל חובר לדרך הנוף בסימון ירוק כק"מ אחד דרומה לרכבל מנרה. השינוי באורך הדרך מזערי כחצי ק"מ בלבד (מרץ 2013). 	
2020	רמת סירין 	
השביל ממשיך מעין אולם לעין רכש. לא עוברים יותר בחרבת סירין. (השינוי הזה יסומן בקרוב מאוד - ינואר 2020) 	
2010	הכרמל 	בעקבות , השביל נסגר זמנית בקטע בין בקעת אלון לחניון אורן. תוואי חלופי מסומן , קיים לאורך נחל אורן. (6.12.2010)תוואי המעקף באתר החברה להגנת הטבע 	בוטל
2012	הכרמל 	בירידה מגבעת שלוחית לכביש 7021 השביל פונה מערבה וחוצים את הכביש כ 200 מ' מערבית לנקודת החציה הקודמת. חוזרים מזרחה וממשיכים דרומה ליד משרד הקק"ל (אוגוסט 2012). 	
2019	עין הוד 	מעבר ליד חאן יותם 	
2008	מצפה עופר 	השביל ירד מדרך העפר כאשר הולכים ממצפה עופר דרומה. סימון חדש בשטח על שביל להולכי רגל (2008) 	
2008	גבעת טלימון 	השביל עולה עם סימון ירוק לראש הגבעה ואינו עוקף אותה. יורדים מצידה השני של הגבעה ומצטרפים חזרה לתוואי הישן(2008). 	
2007	בנימינה 	תוואי השביל הישן בירידה מחרבת עקב חצה פסי רכבת. בעקבות בעיית הבטיחות שונה התוואי באיזור זה, והשביל ממשיך דרומה כ - 400 מ' לכיוון המחצבות עד למעביר מים, עובר מתחת לפסי הרכבת וחוזר לתוואי הישן. 
(2007). 	
2003	העתקת השביל מהשרון לקו החוף	שביל ישראל סומן בתחילה מאיזור חדרה עד לתל אפק בשרון . התוואי הועתק מסיבות ביטחון אישי לקו החוף. תוואי השביל הישן בקטע זה אינו מסומן כיום.(2003). 	
2013	פולג 	השביל הולך מחוף פולג, ליקום חוזר לרכס הכורכר וממשיך עליו עד אפולוניה. 	
2012	אפולוניה - מעקף ממזרח 	עקב סכנת התמוטטות של המצוק בחוף אפולוניה השביל עולה למצוק ועוקף את האזור ממזרח על המצוק ליד השטח של תע"ש לשעבר. זה מאריך את הדרך ב-1 ק"מ בערך. (ינואר 2012) 	
2010	מחוף הצוק לתל אביב 	טיילת פארק הירקון פתוחה עד לחוף הים. אפשר להמשיך מחוף הצוק ממערב לתחנת הכח רידינג עד לנמל תל אביב ולהתחבר לתוואי בפארק הירקון. אין צורך ללכת ברח' לוי אשכול.(אפריל 2010) 	
2012	כפר סרקין 	השביל חזר לדרך סלולה ממערב למסילת הרכבת. חוצים את כביש 471 מתחת לגשר ואחרי כחצי ק"מ חוצים את מסילת הברזל במעביר מים מתחת לה. ממשיכים דרומה כרגיל. 	
2009	אלעד 	חציית כביש 444 נמצאת צפונה ממעביר המים שבו עבר השביל, והיא כעת בכניסה לאלעד במעבר החציה.(2009) 	
2018	כסלון 	השביל עולה ממערת בני ברית לעבר הר כסלון, עובר ליד קריית יערים, תל צובה, ומגיע לסטף. 	
2009	עין חינדק 	מצפון לדרום: בעין חינדק ממשיכים שמאלה (לא עולים בעליה תלולה לכיוון אבן ספיר). הולכים על שביל ירוק לאורך טרסה, אח"כ עולים לכביש לאורך של כ 100 מ' וכאשר הכביש פונה שמאלה, ממשיכים לתוך הערוץ בין טרסות משני הצדדים. אחרי כ 300 מ' יש שביל בסימון שקוף שפונה שמאלה. ממשיכים ימינה על השביל הירוק בעליה שמדלגת בין הטרסות על מדרגות. בסוף העליה פונים ימינה והולכים במישור כ 250 מ' עד כביש הכניסה לאבן ספיר. חוצים את הכביש, עולים על דרך עפר אדומה כ 100 מ' שפונה ימינה. ממשיכים ישר על דרך עפר בסימון ירוק מזרחה. אחרי כ 150 מ' יש פניה חדה ימינה עם השביל הירוק. ממשיכים עליו כ 1 ק"מ עד לעין תמר ואחרי כ 200 מ' נוספים מגיעים לעין עוזי המקום אליו הגיעה העליה התלולה (שבוטלה) מעין חינדק. ממשיכים על התוואי הישן.(אפריל 2009)	בוטל
2009	עין קובי 	בירידה מכיוון חרבת סעדים עוברים מתחת לגשר הרכבת וממשיכים ישר עם שביל אדום בתוך הערוץ עד לעיו קובי (לא עולים על דרך העפר בסימון ירוק).(2009) 	בוטל
2015	נחל זנוח 	השביל הוסט לנחל זנוח. לא עובר בדרך הקיסר 	
2016	נתיב הל"ה 	השביל הולך מנתיב הל"ה לתל שוכה, חרבת קייאפה, נחל האלה וחרבת שקלון. לא עוברים בתל עזקה. 	
2007	אחוזם 	שינוי זה בוצע בעקבות סלילת כביש 6. לפני כביש 6 (למי שמגיע מצפון) ממשיכים דרומה כק"מ אחד ופונים מערבה (ימינה) לאורך הערוץ של נחל אדוריים, ממשיכים עד למפגש כביש 6 עם מסילת רכבת, עוברים מתחת לגשר את שניהם. ממשיכים לאורך נחל אדוריים עד לכביש 40, חוצים אותו מתחת למעביר המים ומגיעים לתל קשת ולסימון הישן.( אוקטובר 2007) 	בוטל
2006	תל נג'ילה 	השביל עולה בסימון ירוק לראש תל נג'ילה ואינו עוקף יותר את התל מכיוון דרום.(2006) 	
2016	שמורת להב 	השביל עולה לגבעת געת ולא עובר במוזיאון ג'ו אלון וחרבת רימון. 	
2019	יער יתיר 	ביער יתיר אחרי בית היערן השביל עובר בנחל ענים וממשיך בתוואי דרומי יותר עד הר עמשא. לא מגיעים לשער של היישוב עמשא. 	
2005	ערד 	פארק ערד-צפון ערד- נחל יעלים- רכס זוהר-נחל כנפן (2006) -באר אפעה-הר קומות - מצד תמר-מעלה חצרה- המכתש הקטן-מעלה עלי- נחל חתירה - עין ירקעם- הסנפיר הגדול - חיבור לשביל הישן.(2005) 	
2019	ערד 	תוספת חדשה לשביל - עין בוקק : ערד, כפר הנוקדים, מצדה, עין בוקק, נחל פרצים, מישור עמיעז, מעלה צורים, נחל צפית. תיאור השינוי בפורום 	
2005	עין עקב - מצפה רמון 	בעין עקב מתפצל מהתוואי הישן (שממשיך לעבדת ) ממשיך עד לעין שביב / זיק. עולה לציר הנפט והולך לאורכו . מגיע לחניון לילה חווה ויורד לנחל חווה ( עין חווה זה סטיה של 600 מ') עולה חזרה לציר הנפט. עד למצד מחמל משם ממשיך לאורך דרך עפר לשפת המכתש עד למצפה רמון.שביל ישראל 1,2: 	
2009	מצפה רמון 	השביל עובר ליד בית ספר שדה הר הנגב ויורד למכתש רמון דרך השביל הכחול. זה מאריך את הדרך ב 5.5 ק"מ מיותרים. מי שבוחר ללון בבית ספר שדה קצר יותר לחזור לשביל הירוק ולרדת בו. (דצמבר 2009) 	
2005	מפער גוונים - ק"מ 40 	ממפער גוונים עולה על הר סהרונים, פרסת נקרות, כרבולת חררים. נכנס לנחל גלד, חניון לילה גב חולית , הר יהב, קלדרה ומשם מזרחה לכיוון ספיר . 
לאורך דרך המעיינות השביל ממשיך דרומה עד לנחל ברק ומשם מזרחה עד לכביש 40 דרך נחל ברק וורדית, שם הוא מתחבר לסימון הישן בק"מ ה -40. (2005)שביל ישראל 1,2: 	התוואי הישן בוטל ב 2018
2019	צופר 	בשל הקמת מאגר מים ליד מואה השביל הוסט מזרחה ועובר קרוב יותר לצופר. 	
2010	חניון נחל ברק 	השביל פונה לכיוון מזרח ומגיע לחניון נחל ברק.(מרץ 2010) 	
2019	שחרות 	2 ק"מ דרומית לשחרות סמוך לחאן רוכבי הגמלים השביל ממשיך לכיוון דרום מערב לגב עישרון ומשם חוזר 	
2019	עין נטפים 	מעין נטפים עולים בשביל להולכי רגל לחניון הר יהורם. לא עוברים ליד כביש 12. 	
2010	מהר צפחות לאילת 	
השביל יורד לכיוון בית ספר שדה אילת על השביל הירוק ולא מגיע יותר לטאבה. אין מניעה להמשיך על השביל האדום עד לטאבה ולסיים שם אלא אם הצבא אינו מאפשר זאת.(מרץ 2010) 	
== ראו גם ==
*עידכונים למפות
==קישורים חיצוניים ==
* שינויים בתוואי שביל ישראל - החברה להגנת הטבע
* מפות השינויים משנת 2009 בפורום שביל ישראל.
== הערות ==
תוואי שביל ישראל היה בעבר לאורך כביש 40 , לאחר הפשרת שטחי אש בוצעו 2 שינויים בתוואי כאשר התוואי הישן נשאר אבל מסומן בספרה 2 ואילו התוואי החדש קיבל את הספרה 1. המספור נראה במפות ובנקודות הפיצול בשטח. התוואי הישן בוטל סופית ב 2018